Плесецк (космодром)

Плесе́цк космодромы (1-нче дәүләт сынау космодромы) — Россия космодромы. Архангельскидан 180 км төньяктарак, Төньяк тимер тимер юлының Плесецкая тимер юл стансасы тирәсендә урнашкан. Космодромның гомуми мәйданы 176 200 гектар тәшкил итә. Административ һәм торак үзәге Мирный шәһәрендә урнашкан. Космодром территориясе административ ягыннан Мирный шәһәр округына карый. Тарих Плесецк космодромы Салкын сугыш дәвамында 1957 елда яшерен «Ангара» объекты буларак нигезләнгән. Төп максаты: ССРБ территориясеннән җибәрелгән кыйтгаара ракеталарының АКШка ирешә алу мөмкинлеген булдыру. 1964 елның азагына кадәр ракеталарның 4 төре өчен 15 җибәрү җайланмасы төзелде һәм хәрби кизүлеккә (ягъни дежурлыкка) куелды. Беренче космик җибәрү 1966 елда башкарылган. 1970-1990-елларда космик җибәрүләр саны буенча Плесецк дөньяви беренчелекне саклап калган — 1957—1993 еллар эчендә биредән 1372 җибәрү башкарылган (Байкоңгыр космодромыннан — 917) Махсус техниканы үзләштерү вә илнең саклану сәләтен ныгыту эшендә зур казанышлар өчен космодром Кызыл Байрак ордены (22 март 1968) һәм Хезмәт Кызыл Байрагы ордены (18 гыйнвар 1977) белән бүләкләнгән. Инфраструктура 6 старт комплексы 8 монтаҗ вә сынау комплексы 2 тәэмин итү вә нейтрализацияләү комплексы электр тапшыру линияләре — 135 км җылы белән тәэмин итү торба үткәргечләре — 95 км тимер юллар — 125 км «Плесецк» космодромының тимер юллары — идарәчелекләргә караган тимер юлларының иң зурысынннан берсе. Мирный шәһәрендә урнашкан стансасыннан көн саен пассажир поездлары кузгалып китәләр. Гадәттә, бу поездларның пассажирлары — хезмәт урынына үтүче офицерлар. Шулай ук карагыз Мирный шәһәре Тышкы сылтамалар «Плесецк» космодромына багышланган сайт Мирный шәһәре идарәсенең рәсми сайты Плесецк космодромының тимер юллары турында(үле сылтама) Искәрмәләр